На основу члана 61. став 1. тачка 4. Статута Града Новог Сада ("Службени лист Града Новог Сада" број 11/19) **Градоначелник Града Новог Сада** утврдио је Нацрт одлуке о изменама и допунама Просторног плана Града Новог Сада (локалитет радне зоне у Каћу јужно од Зрењанинског пута) и Извештај о стратешкој процени утицаја одлуке о изменама и допунама Просторног плана Града Новог Сада на животну средину, а у складу са чланом 50. став 1. Закона о планирању и изградњи, Градска управа за урбанизам и грађевинске послове Града Новог Сада оглашава

**ИЗЛАГАЊЕ НА ЈАВНИ УВИД**

**Нацрт одлуке о изменама и допунама Просторног плана Града Новог Сада (локалитет радне зоне у Каћу јужно од Зрењанинског пута) и** **Извештај о стратешкој процени утицаја одлуке о изменама и допунама Просторног плана Града Новог Сада на животну средину** излаже се на **Јавни увид** у трајању од 30 дана, почев **од 26. априла 2024. године до 25. маја 2024. године.**

Јавни увид ће се спровести сваког радног дана у времену од 9.00 - 14.00 часова, у приземљу пословне зграде Јавног предузећа „Урбанизам“ Завод за урбанизам Нови Сад, Булевар цара Лазара 3, и у просторијама Месне заједнице „Каћ“, Улица краља Петра I број 2, Каћ. У дигиталном облику материјал се излаже на званичној интернет страници Скупштине Града Новог Сада <https://skupstina.novisad.rs/javni-uvid/> и на званичној интернет страници Града Новог Сада <http://www.novisad.rs/lat/gradska-uprava-za-urbanizam-i-gradјevinske-poslove-0>.

Задужује се ЈП"Урбанизам" Завод за урбанизам Нови Сад да у просторијама на Булевару цара Лазара 3, за време трајања јавног увида, обезбеди присуство стручног лица.

Заинтересовани могу своје писане примедбе поводом Нацрта и Извештајa о стратешкој процени утицаја одлуке о изменама и допунама Просторног плана Града Новог Сада на животну средину доставити Градској управи за урбанизам и грађевинске послове, Улица школска број 3 или путем електронске поште на адресу: planiranje@uprava.novisad.rs, у време трајања јавног увида.

**Јавна презентација** Нацрта одлуке и Извештај о стратешкој процени утицаја одлуке о изменама и допунама Просторног плана Града Новог Сада на животну средину одржаће се **14. маja 2024. године** са почетком у 10.00 часова у просторијама Месне заједнице „Каћ“, Улица краља Петра I број 2, Каћ.

**Јавна седница** Комисије за планове, на којој ће се разматрати приспеле примедбе, одржаће се **30. маја 2024. године** у АМФИТЕАТРУ ЈП „СПОРТСКИ И ПОСЛОВНИ ЦЕНТАР ВОЈВОДИНА“ Нови Сад, Сутјеска број 2, на првом спрату , са почетком у 9.00 часова.